*Én nem keresem a magam dicsőségét: van, aki keresi, és ő majd ítéletet mond.* (Jn 8,50)

Jézus nem a maga dicsőségéért élt. Látjuk, ha megfigyeljük életét, és többször kijelenti a Biblia is, a fenti mondatban maga Jézus is. Ez nem azt jelenti, hogy Jézust nem illetné meg a dicsőség, igenis megilleti. Nem is aggódik miatta, mert tudja, hogy van Valaki, aki erre ügyel, mégpedig az Atya.

Mi, emberek el tudjuk követni azt a hibát, hogy a magunk dicsőségét keressük. Erőlködünk, küzdük is érte, ha úgy adódik – és „csodálkozva” vesszük tudomásul, hogy valamiképpen, mintha „izzadság szagú” lenne.

Tudd meg, vagy ismerd fel, hogy van, aki ügyel a helyes ítéletre. Amikor Ő ítéletet mond, semmit nem tart vissza abból, ami téged megillet, ha ez dicsőség, akkor azt kapod. Az Igaz Bíró nem csak felmentéseket foganatosít, hanem jutalmat is ad. Ő soha nem feledkezik meg rólad, bízhatsz Benne. Ráadásul: az Ő ítéletét senkinek nincs joga és nem is fogja kétségbe vonni. Adj hálát Neki ezért (is)! *Vadon Gyula*